
[bookmark: _Hlk144382159]Javaslat a Szombathelyi Szivárvány Óvoda villamoshálózatának felújításával kapcsolatos döntés meghozatalára 

A Szombathelyi Szivárvány Óvoda villamoshálózatában 2026. január 21-én és február 18-án súlyos működési zavarok léptek fel, a GAMESZ az érintett szakaszon sikeresen visszaállította az áramellátást. Ez a javítás azonban kizárólag tüneti, ideiglenes megoldást jelentett, a teljes épület alapvető szerkezeti és hálózati kockázatait nem hárította el.
A GAMESZ megrendelte az óvoda hálózatának felülvizsgálatát, és a B-Tech Electro Kft. szakvéleménye egyértelműen megállapította, hogy az épület villamosrendszere tűzveszélyes, és nem felel meg az „MSZ HD 60364 szabványsorozat”, továbbá az összekötő és felhasználói berendezésekről, valamint a potenciálisan robbanásveszélyes közegben működő villamos berendezésekről és védelmi rendszerekről szóló 40/2017. (XII.4.) NGM rendelet előírásainak.

Az indikatív árajánlat alapján a teljes villamos felújítás és a villanyszerelés utáni nyomvonalas helyreállítás értéke bruttó 37.522 eFt, melynek fedezete polgármesteri átcsoportosítással a GAMESZ költségvetésében biztosításra került.

A teljes épületre kiterjedő villamoshálózat felújítására az árajánlatok bekérésére 2026. július 20-án került sor, a nyertes ajánlattevő kiértesítése pedig 2026. augusztus 3-án megtörtént. Az árajánlatkérési szempontok között a legkedvezőbb ár mellett fontos szempont volt a munkálatok megkezdésének mielőbbi dátuma.

A kivitelezési munkálatokat a megkötött szerződés alapján 2026. október 12-én kezdik meg a szakemberek. A felújítás előreláthatólag 6 hetet vesz igénybe, de legkésőbb 2026. december 31-ig befejeződik a nyomvonalas helyreállítással együtt.

A fentiekben részletezett műszaki állapotok és kockázatok miatt a villamoshálózat teljeskörű felújítása mind a műszaki szakemberek, mind az óvodaigazgató álláspontja szerint nem halasztható a következő nyári szünetre. 

Előzőekre tekintettel szükséges - a felújítás idejére - az óvoda hét csoportjának az önkormányzat fenntartásában működő óvodákban történő elhelyezése. Az óvoda igazgatója felvette a kapcsolatot a szombathelyi óvodák igazgatóival, és az egyeztetések eredményeképpen az alábbi 7 óvoda fogadja tornatermeiben kialakítandó csoportszobákban a Szivárvány Óvoda egy-egy csoportját:
· Szombathelyi Aréna Óvoda
· Szombathelyi Donászy Magda Óvoda
· Szombathelyi Gazdag Erzsi Óvoda
· Szombathelyi Hétszínvirág Óvoda
· Szombathelyi Mocorgó Óvoda
· Szombathelyi Pipitér Óvoda
· Szombathelyi Weöres Sándor Óvoda.
A felújítás időtartama alatt az óvoda épülete zárva tart, az igazgató és az óvodatitkár elhelyezését is a Szombathelyi Aréna Óvoda fogja biztosítani. A gyermekek szülei a felújításról, illetve az átmeneti időre történő átköltözésről értesítésre kerültek. 
Szombathely Megyei Jogú Város Önkormányzata Közgyűlésének Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52.§ (2) bekezdés 14. pontja értelmében a Kulturális, Oktatási és Civil Bizottság oktatási feladatai körében dönt az óvodák felvételi körzetéről, az óvodák nyári, és az általánostól eltérő nyitva tartásáról.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék. 

Szombathely, 2026. szeptember „     ”


													
/: Dr. László Győző :/


HATÁROZATI JAVASLAT
..…../2026. (IX.22.) KOCB. számú határozat
A Kulturális, Oktatási és Civil Bizottság a „Javaslat a Szombathelyi Szivárvány Óvoda villamoshálózatának felújításával kapcsolatos döntés meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 52.§ (2) bekezdés 14. pontjában kapott feladatkörében eljárva egyetért azzal, hogy a Szombathelyi Szivárvány Óvoda a villamoshálózat felújításának időtartamára, legkésőbb 2026. december 31. napjáig zárva tart, és az óvoda csoportjai átmeneti időre az alábbi önkormányzati fenntartású óvodákban kerüljenek elhelyezésre:
· Szombathelyi Aréna Óvoda
· Szombathelyi Donászy Magda Óvoda
· Szombathelyi Gazdag Erzsi Óvoda
· Szombathelyi Hétszínvirág Óvoda
· Szombathelyi Mocorgó Óvoda
· Szombathelyi Pipitér Óvoda
· Szombathelyi Weöres Sándor Óvoda.
Felelős: 	Putz Attila, a Kulturális, Oktatási és Civil Bizottság elnöke
		Dr. László Győző alpolgármester
		Dr. Károlyi Ákos jegyző
		(a végrehajtás előkészítéséért:
		Ganzerné Dávid Gabriella, a Szombathelyi Szivárvány Óvoda igazgatója,
		Sebestyénné Pethő Andrea, a Szombathelyi Köznevelési GAMESZ igazgatója,
	Vinczéné Dr. Menyhárt Mária, az Egészségügyi és Közszolgálati Osztály vezetője)

